Rudens kauss 7x7 futbola turnīrs

2021

Nolikums

# Mērķis un uzdevumi.

* 1. Popularizēt futbolu Krāslavas novadā.
	2. Noskaidrot Krāslavas novada Dagdas pilsētas un pagastu apvienības atklātā turnīra futbola čempionu un godalgoto vietu ieguvējus.
	3. Popularizēt un veicināt veselīgu dzīvesveidu.

# Sacensību vadība.

 2.1. Sacensības organizē Krāslavas novada Dagdas pilsētas un pagastu apvienības sporta pasākumu organizators Vjačeslavs Čumiks sadarbībā ar Krāslavas novada pašvaldību.

 2.2.Sacensības vada Krāslavas novada Dagdas pilsētas un pagastu apvienības sporta pasākumu organizators Vjačeslavs Čumiks tel. 22023682, e-pasts sports@dagda.lv

# VIETA UN LAIKS.

* 1. Futbola turnīrs notiks 9.oktobrī Daugavpils būvniecības tehnikuma, programmu īstenošanas vieta DAGDA stadionā, plkst. 10:00
	2. Dagda, Brīvības iela 3.
1. **Sacensību noteikumi.**
	1. Sacensības tiek rīkotas un notiek atbilstoši pastāvošajiem FIFA noteikumiem.
	2. Sacensībās piedalās noteikts komandu skaits, kuras spēlē 2 apakšgrupās, no katras apakšgrupas iziet 2 komandas, kuras savstarpējās spēlēs sadala 1.-4.vietu. (atkarībā cik būs komandu)
	3. Komandā spēlē 7 cilvēki. Spēles ilgums 2x10 minūtes (pārstāvju sanāksmē laiku varēs mainīt). Neizšķirta rezultāta gadījumā spēlēs par 1.-4.vietu pēc pamatlaika, tiek piešķirts papildlaiks 5 min., bet pēc tam 3 soda sitieni. Apakšgrupu spēlēs neizšķirta gadījumā komandām tiek piešķirts pa 1 punktam.
	4. Ja spēlētājs vienā spēlē saņēmis 2 brīdinājumus (dzeltenā kartiņa), tad viņš tiek noraidīts no laukuma. Ja spēlētājs ir saņēmis noraidījumu (sarkanā kartiņa), tad spēlētājam ir jāizlaiž 1 spēle.
	5. Ja komandas spēlētājs noraidījuma dēļ neizlaiž spēli un tajā piedalās, tad komandai tiek piešķirts zaudējums ar rezultātu 0:3.
	6. Visos noraidījuma gadījumos noraidītajam spēlētājam ir jāatstāj futbola laukums.
	7. Ja noraidītais spēlētājs pēc noraidījuma traucē spēli (piemēram, iejaucas tiesneša darbā vai lieto necenzētus vārdus utt.), tad sacensību organizators kopā ar komandu pārstāvjiem un tiesnešiem lemj par šī spēlētāja diskvalifikāciju.
	8. Ja komanda neierodas uz spēli, tad tai tiek piešķirts zaudējums ar 0:3.
	9. Čempionātā drīkst piedalīties tikai tie spēlētāji, kuri ir ierakstīti komandas pieteikumā un pieteikums ir iesniegts sacensību organizatoram. Pieteikumus var papildināt līdz pat čempionāta beigām.

**5. FINANSIĀLIE NOSACĪJUMI**

5.1. Sacensību organizēšanā un apbalvošanā tiek piesaistīts Krāslavas novada līdzfinansējums.

5.2. Pārējos izdevumus, kas saistīti ar spēlētāju dalību sacensībās (transports, ēdināšana), dalībnieki apmaksā paši.

**6. PIETEIKUMI**

6.1. Komandu pieteikšanās līdz 8.oktobrim plkst. 17:00. Pieteikties var pa tālruni 22023682 WhatsApp lietotnē, rakstot komandas nosaukumu, vārdus, uzvārdus un dzimšanas gadus. Vai sūtot iepriekš minēto informāciju pa e-pastu sports@dagda.lv

**Vietu skaits ir ierobežots, max 8 komandas!**

**7. MEDICĪNISKAIS NODROŠINĀJUMS**

Par savu veselības stāvokli katrs sacensību dalībnieks atbildīgs personīgi!

7.1. Sacensību organizatori, nepieciešamības gadījumā, nodrošina ātrās medicīniskās palīdzības izsaukšanu uz sacensību norises vietu.

**8. APBALVOŠANA**

8.1. Sacensību uzvarētājus apbalvo ar kausu un medaļām. Otro un trešo vietu ieguvējiem medaļas.

8.2. Sacensību labāko spēlētāju un vārtsargu apbalvo ar piemiņas kausiem.

**9. AIZLIEGUMI**

9.1. Sacensību norises vietā kategoriski aizliegts lietot apreibinošas vielas, piemēram, alkoholu, narkotikas u.c. apreibinošas vielas.

9.2. Ja netiek ievērots punkts 10.1, tad komanda tiek izslēgta no sacensībām.

**10. PERSONU DATU AIZSARDZĪBA**

10.1. Krāslavas novada pašvaldība, kā sacensību organizators ciena sacensību dalībnieku privātumu.

10.2. Piesakoties sacensībām, dalībnieks piekrīt savas personas datu apstrādei sacensību organizēšanas vajadzībām. Sacensību rezultātu objektīvai nodrošināšanai ir nepieciešams norādīt dalībnieku vārdu, uzvārdu dzimumu. Citi dati iesniedzami brīvas izvēles kārtībā.

10.3 Publiski redzamajās izspēles tabulās, rezultātos ir redzams dalībnieku vārds, uzvārds. Ja dalībnieks nevēlas tikt uzrādīts publiski redzamajos sarakstos, viņam par to ir jāinformē sacensību organizatori. Šajā gadījumā publiski redzamajos sarakstos, dalībnieks tiks atzīmēts, kā "Anonīms". Anonīms dalībnieks nevar pretendēt un atsakās no jebkādām balvām, kas tiek pasniegtas sacensību dienā.

10.4 Jebkurā brīdī sacensību dalībniekam ir iespēja pieprasīt dzēst vai veikt labojumus savos persona datos.

10.5 Sacensību dalībnieki, piesakoties sacensībām piekrīt sacensību laikā uzņemto foto un videomateriālu izmantošanai sacensību organizatoru vajadzībām publicēšanai Latvijas mediju portālos un sociālos tīklos.

 **11.** **KĀRTĪBA EPIDEMIOLOĢISKĀS DROŠĪBAS PASĀKUMU ĪSTENOŠANAI ,,COVID - 19’’ INFEKCIJAS IZPLATĪBAS IEROBEŽOŠANAI**

**11.1.** Personas, kuras pārkāpj izolācijas, karantīnas un pulcēšanās ierobežojumus, var tikt sauktas pie administratīvās atbildības.

**11.2.** Rudensfutbola sacensību organizators ir atbildīgs par dezinfekcijas līdzekļu izvietošanu sacensību teritorijā.

**11.3.** Dalībnieki, organizatori kas piedalās sacensībās: ir informēti un apņemas ievērot MK noteikumos nr. 360, Covid-19 infekcijas izplatības pārvaldības likumā un Covid-19 infekcijas izplatības seku pārvarēšanas likumā ietvertos noteikumus par valsts ieviestajiem ierobežojumiem un papildu noteikumiem sporta pasākumu norisē.

**11.4. Ne vēlāk kā (30 min) pirms spēļu sākšanas visi dalībnieki obligāti aizpilda apliecinājumu, kurš pievienots pielikumā Nr.1.**

**12.INFORMĀCIJA**

Oficiālā informācija atrodama www.dagda.lv

Pielikums Nr.1

 **Kārtībai epidemioloģiskās drošības pasākumu īstenošanai Covid-19 infekcijas izplatības ierobežošanai ,,RUDENS KAUSS’’ futbolā sacensību organizatoriem**

 **Apliecinājums**

**Par prasību ievērošanu saistībā ar Covid-19 izplatīšanās ierobežošanu**

 Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (vārds, uzvārds)

apliecinu, ka esmu iepazinies ar pielikuma Nr.1 sekojošiem punktiem:

1. Komandas dalībniekiem nav konstatēta saslimšana ar Covid-19 un Slimību profilakses un kontroles centrs nevienu komandas dalībnieku nav noteicis kā Covid-19 infekcijas slimības kontaktpersonu.
2. Neviens komandas dalībnieks pēdējo 10 (desmit) kalendāro dienu laikā nav atgriezies/iebraucis Latvijā no valsts, uz kuru attiecināmi īpašie piesardzības un ierobežojošie pasākumi sakarā ar augstu saslimstību ar Covid-19 attiecīgajā valstī un nav bijis kontaktā ar Covid-19 saslimušajiem vai kontaktpersonām.
3. Nevienam komandas dalībniekam nav noteikta pašizolācija, mājas karantīna vai stingra karantīna.
4. Komandas dalībniekiem nav akūti elpceļu infekcijas simptomi (iesnas, klepus, rīkles iekaisums, paaugstināta ķermeņa temperatūra, elpošanas traucējumi).
5. Apņemos nekavējoties informēt sacensību organizatorus par ikviena Komandas dalībnieka veselības stāvokļa būtiskām (akūtām) izmaiņām.

Esmu informēts (-a), ka par nepatiesu ziņu sniegšanu mani var saukt pie administratīvās atbildības vai kriminālatbildības.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(**vārds, uzvārds, paraksts)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tel.nr., e-pasts)

\* Apliecinājumā iekļauto personas datu apstrādes nolūks ir ierobežot saslimšanu ar Covid-19 un nodrošināt aizsardzību no saslimšanas ar Covid-19 Krāslavas novada pašvaldības organizētā futbola ,,RUDENS KAUSS’’ sacensību laikā.